# Gyanúgenerálás a kibernetikus jogállamban, avagy a hatósági munka prevenciós jellegét erősítő elemzések lehetőségei

Pitlik László (IH), 2012. március

## Bevezetés

A 2012.02.21-én sikeres egyeztetésekhez vezető projektzáró konferencia (<http://seacon.seacon.hu:8221/Registration.aspx>, <http://seacon.hu/itbszm>) nyomán az érdeklődő által felvetett kérdésekre reagálva hasznosnak tűnik egy esettanulmány-gyűjtemény kivonatos kialakítása azon gyanúgenerálást érintő területeken, melyek a hatósági feladatok ellátását könnyíthetik meg.

## Kivonatos esettanulmányok

### Stratégiai tervezés (kontrolling) reformja

Az állami irányítás minden szereplőjének alkotmányos alapkérdése a fenntarthatóság szavatolása. Ehhez először is a fenntarthatóság kifejezést algoritmizálni, mérni kell tudni. Erre tesz kísérletet immár második alkalommal az OTKA pályázatok keretében a MY-X munkacsoport egyre szélesedő hazai és nemzetközi kapcsolati tőke mellett…

(Forrás: <http://miau.gau.hu/miau2009/index.php3?x=e0&string=e-q>. <http://miau.gau.hu/miau/163/otka2012/>)

### BSC a közszférában

A 2011-es év első félévében a felvi.hu adataira támaszodva intézményi benchmarking és stratégiai tervezési reform megalapozása indult el a SZIE, melynek eredményei világosan rámutatnak arra, hogy az ösztönös stratégia-alkotás értékei mellett érdemes és lehetséges olyan virtuális röntgenképek megalkotása, melyek jelzik az adott intézmény statisztikailag kezelhető mutatóinak egyensúlyvesztései, az intézmény objektív versenypozícióját célcsoport-specifikusan.

(Forrás: <http://miau.gau.hu/avir>, <http://miau.gau.hu/miau2009/index.php3?x=e0&string=uni_bsc>)

### Gyanúgenerálás vállalati szinten

Az intézményekhez hasonlóan a vállalkozások esetében a céginformációs rendszerek adatai alapján olyan megújult módszertanú SWOT-térképek készíthető, melyek alapján a mindenkori menedzsment láthatóvá tudja tenni az eddig bejárt út egyensúlyvesztéseit, ill. a monitorozó hatóság gyanút képes generálni a cégadatok potenciális manipulációjára vonatkozóan (pl. normától elmaradó bér-kifizetés, nyereségszint, anyagköltség, stb.).

(Forrás: <http://miau.gau.hu/miau2009/index.php3?x=e0&string=enterprise_bsc>)

### Gyanúgenerálás kistérségi/települési szinten

Amennyiben hátrányos helyzetű kistérségek törvényben rögzített statisztikáit abból a szempontból elemezzük, vajon minden egyes kistérségi adat levezethető-e a többi leíró adatból, akkor azon változók esetén, ahol korrupció, téves erőforrás-allokáció történt, szignifikáns értelmezhetőség-hiány alakul ki (vö. környezetvédelmi, turisztikai beruházások szervetlen terítésének gyanúja).

(Forrás: <http://mnvh.hu/ptPortal/index.php?mod=news&action=search>)

### A jogállamiság stratégiai veszélyeztetése

Amennyiben káros/kóros folyamatok esetén belátható, hogy valós hatásmechanizmusok dolgoznak az alkotmányos elvek ellenében, úgy a mindenkori hatalom a megfelelő monitoring eljárások kialakítása után folyamatosan figyelheti, hogy a hozott intézkedések segítettek-e az ideálhoz vezető után a helyes irányú és mértékű lépések megtételében.

(Forrás: <http://miau.gau.hu/oktatas/2011tavasz/mch.doc>)

### Versenyképességi torzulások feltárása

Amennyiben felmerül annak gyanúja, hogy egyes csoportok (ill. nemek, vallások, stb.) háttérbe szorulhattak másokkal szemben, úgy ennek feltárása a létező adatvagyonokat megfelelően értelmezni képes eljárásokkal megtehető.

(Forrás: <https://miau.gau.hu/mediawiki/index.php/Kkv2>)

### Közbeszerzés, értékbecslés

A helyes ár/érték-arányok minél gyorsabb és zökkenő-mentesebb kialakulása a piacgazdaság fenntarthatóságának alapja. Az összes értékelési/kiválasztási döntés esetén ajánlatos a tisztánlátás érdekében a versengő objektumok n-dimenziós fel/megmérése…

(Forrás: <http://miau.gau.hu/miau2009/index.php3?x=e0&string=k.zbeszerz.s>, <http://miau.gau.hu/miau2009/index.php3?x=e0&string=.rt.kbecsl.s>, <http://miau.gau.hu/myx-free/index_cocottage.php3>, <http://miau.gau.hu/myx-free/index.php3?x=i0100>)

### Innovatív HR-modulok

Az ár/érték-fogalom nem csak személytelen objektumok esetén, hanem a HR kapcsán is értelmezhető. Minden humán kockázat kezelésének alapja a tény-alapúság, az objektivitás matematikai kezelni akarása és tudása. Természetesen az emberi érzékszervek, intuíciók nem kiszorítandók, hanem támogatandók az új módszertani lehetőségekre támaszkodva…

(Forrás: <http://miau.gau.hu/miau2009/index.php3?x=e0&string=HR-modul>)

### BV-ROBOT

A büntetés-végrehajtás (ügyészségi, rendőrségi folyamatok) területén megfelelő adatvagyonok léteznek a rendkívüli események előrejelzésére, prevenciós lépések kiaalakítására…

(Forrás: <http://miau.gau.hu/miau2009/index.php3?x=e0&string=b.ntet.s>, <http://miau.gau.hu/miau2009/index.php3?x=e0&string=prevenci>.)

### Egészségügyi prevenció

Nem csak az erőszakszervek, hanem az egészségügy is rendelkezik azokkal az adatvagyonokkal, melyekre alapozottan további akciók indításának szükségszerűsége megalapozottan vizsgálható jogállami keretek között. A hatástanulmányok törvényi kötelezettsége minden eddigi és ezt követően bemutatandó területet terhel, mely feladat hatékonyan csak a hatástanulmányok generálásának automatizálásával oldható meg…

(Forrás: <http://miau.gau.hu/miau2009/index.php3?x=e0&string=saltseer>)

### Adóztatás stratégiai megújítása

A környezeti feltételek állandó változása által kikényszerített folyamatoson társadalmi, gazdasági reform megkerülhetetlenné teszi a közteherviselés reformját…

(Forrás: <http://miau.gau.hu/miau2009/index.php3?x=e0&string=taxes>)

### Környezetvédelem és a hasonlóságelemzés

A környezettudatosság olyan komplex jelenség, melyben óvatlan felmérésekkel csak vonnegutista belemagyarázásokig lehet eljutni, a rendszer valódi logikája feltáratlan marad, s a téves felismerések tovább rontják a téves erőforrás-allokációs döntések által a környezet állapotát jelentős gazdasági áldozatok árán is…

(Forrás: <http://miau.gau.hu/miau2009/index.php3?x=e23>)

### Pénzügyi tudatosság befolyásolása

A pénzügyi tudatosság a környezeti kérdésekkel analóg módon felveti az emberi szubjektivitás és parciális megértés csapdáinak létezését, s kérdésként fogalmazza meg ezek elkerülhetőségét…

(Forrás: <http://miau.gau.hu/miau2009/index.php3?x=e37>)

### Inkonzisztens személyiségek feltárása

Minden tudatossági kérdés mögött a személyiségek integritása áll. Ennek felmérése minden szervezet (ember-ember/csoport) kapcsolat fenntarthatóságának alapja…

(Forrás: <http://miau.gau.hu/miau/156/bericht_frageboegen.docx>)

### Ok-nyomozó mentalitás erősítése belső képzési programként

Az itt kiemelt források mögött egyetlen egy egységes szemléletű gondolkodásmód áll. Ennek elsajátítása minden szakterületen fontos része illene, hogy legyen a képzési/továbbképzési programoknak…

(Forrás: <https://miau.gau.hu/mediawiki/index.php/Oknyomoz%C3%A1s>)

### Pályázatértékelés reformja

A pályázatok értékelésekor, de még inkább ezek kiírásakor a valódi célok elérését nem illik a részlegesen szabályozott térben tett manipulációknak átengedni még akkor sem, ha ezek alapvetően helyes irányt vesznek fel. Konspirálni a jó érdekében is muszáj tudni…

(Forrás: <http://miau.gau.hu/miau2009/index.php3?x=e0&string=fejes>)

## Összefoglalás

A paradigmaváltás (<http://miau.gau.hu/miau2009/index.php3?x=e080>) lehetősége tehát adott. A közhasznú adatvagyonok léteznek, minőségük és mennyiségük egyre jobb. A feladat nem más, mint a közismert ERP-logika kiegészítése a való döntéstámogatás algoritmusaival, melyek nem elemzésre váró jelentésekben, hanem megalapozott akciókban, szimulátorokban, szakértői rendszeren végződnek (pl. <http://miau.gau.hu/myx-free/index.php3?x=robots>).